Diari Oficial de la Generalitat Valenciana


Sumari del DOGV 5357, del 29-09-2006 (2006/10489)

Notificació a Francisca Rico Rodríguez de la interlocutòria dictada en les actuacions del juí verbal número 222/2006.
---------------------------------------------------------------------------------------------------------------------

### Dades del document

Número de DOGV
:   5357

Data del DOGV
:   29-09-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/10885


Organisme emissor
:   Jutjat de Primera Instància Número 5 de Paterna

Tipus de document
:   Anunci

Notificació a Francisca Rico Rodríguez de la interlocutòria dictada en les actuacions del juí verbal número 222/2006. [2006/Q10373]  
Procediment: procediment per a la divisió judicial de la herència 222/2006  
Demandant: Antonia Rico Rodríguez  
Procurador: José Sapiña Baviera  
Demandats: Paulino, Clemorisa, Virtudes, Enriqueta, Ángela, Juan, Manuela, Carmen, Francisca i Remedios Rico Rodríguez  
Interlocutòria número 373/2006  
Jutge que la dicta: Ignacio W. Luján Muñoz  
Lloc: Paterna (València)  
Data: 28 de juliol de 2006  
Antecedents de fet  
Únic. En el present procés promogut pel procurador José Sapiña Baviera, en nom i representació d'Antonia Rico Rodríguez, contra Paulino, Clemorisa, Virtudes, Enriqueta, Ángela, Juan, Manuela, Carmen, Francisca i Remedios Rico Rodríguez que, exercitant la pretensió de divisió d'herència, han comparegut les parts, per sí mateix, excepte Remedidos Rico Rodríguez, la qual ho va fer, mitjançant la presentació d'escriptura notarial de renúncia d'herència, i la codemandada Francisca Rico Rodríguez, la qual no va comparéixer malgrat haver sigut citada per edictes, manifestant que ha arribat a un acord pel que fa a l'herència dels seus pares, en els següents termes: «Pel que fa a l'únic bé existent en l'herència dels seus pares difunts, José Rico López i Antolina Rodríguez Durán, que és l'habitatge situat a Paterna, carrer dels Reis Catòlics, número 3, inscrita al Registre de la Propietat de Moncada, al tom 637, llibre 114 de Paterna, foli 63, finca número 14.655, tots els germans Rico Rodríguez, excepte Antonia Rico Rodríguez, renuncien en este acte a l'herència dels seus pares difunts a favor de la seua germana Antonia Rico Rodríguez, a la qual se li adjudica, per acord entre les parts, l'únic bé existent en l'herència dels seus pares difunts».  
Fonaments de dret  
1. Disposa l'article 19.1 de la Llei 1/2000, d'Enjudiciament Civil (LECn), que els litigants estan facultats per a disposar de l'objecte del juí, excepte quan la llei ho prohibisca o establisca limitacions per raons d'interés general o en benefici d'altri.  
Afig l'apartat següent que si les parts pretenen, com en este cas, una transacció judicial i l'acord fóra conforme amb l'establit anteriorment, serà homologat pel tribunal que siga sabedor del litigi al qual es pretenga posar fi.  
2. En este cas, dels elements que consten en les actuacions, no es desprén que l'acord adoptat per les parts estiga prohibit per la llei, ni desconega cap de les limitacions a les quals fa referència el precepte abans esmentat, per la qual cosa procedix l'homologació de la transacció, i es declara finalitzat el procés.  
Part dispositiva  
1. S'homologa la transacció judicial acordada entre la part demandant Antonia Rico Rodríguez y la part demandada, en els termes exposats en els antecedents d'esta resolució.  
2. Es declara finalitzat el present procés.  
3. Notifiqueu esta resolució a totes les parts interessades, i en concret a Francisca Rico Rodríguez, mitjançant edictes, que s'hauran de publicar en el Diari Oficial de la Generalitat.  
Manera d'impugnació: mitjançant un recurs d'apel·lació davant l'Audiència Provincial de València (article 455 LECn).  
El recurs es prepararà a través d'un escrit presentat en este jutjat en el termini de cinc dies hàbils, comptadors des de l'endemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn).  
Ho acorda i firma sa senyoria. En done fe.  
Firma del jutge».  
Paterna, 13 de setembre de 2006.. La secretària: Pilar Blasco Bauset.